IEPIRKUMA LĪGUMS

***Izpildītāja līguma reģistrācijas Nr.\_\_\_***

*(Id.Nr. JPP 2016/67)*

Jēkabpilī, 2016.gada 26.septembrī

**Jēkabpils pilsētas pašvaldība,** Reģ.Nr. 90000024205, tās domes priekšsēdētāja vietnieka tautsaimniecības jautājumos Aivara Krapa personā, kurš darbojas uz likuma „Par pašvaldībām” un Jēkabpils pašvaldības nolikuma pamata, turpmāk saukts **PaSŪTĪTĀJS,** no vienas puses un

**Sabiedrība ar ierobežotu atbildību “PAGRABNIECES AUDITORU BIROJS”,** Reģ.Nr. 40002030404, tās valdes priekšsēdētājas Nellijas Pagrabnieces personā, kura darbojas uz statūtu pamata, turpmāk saukta **IZPILDĪTĀJS**, katrs atsevišķi un abi kopā, turpmāk saukti LĪDZĒJI, pamatojoties uz Jēkabpils pilsētas pašvaldības iepirkuma komisijas 2016.gada 21.septembra lēmumu (sēdes protokols Nr.259) par publiskā iepirkuma *„Jēkabpils pilsētas pašvaldības 2016.gada finanšu pārskata revīzija un zvērināta revidenta ziņojuma sniegšana”,* iepirkuma identifikācijas Nr. JPP 2016/67 (turpmāk – Publiskā iepirkuma) rezultātiem, noslēdz šādu līgumu, turpmāk saukts Līgums, par sekojošo:

**1. LĪGUMA PRIEKŠMETS**

1.1. PASŪTĪTĀJS uzdod un apmaksā, bet IZPILDĪTĀJS apņemas kvalitatīvi un savlaicīgi veikt ***Jēkabpils pilsētas pašvaldības 2016.gada finanšu pārskata revīziju un zvērināta revidenta ziņojuma sagatavošanu,*** turpmāk saukts Pakalpojums, atbilstoši Latvijas Republikas normatīvo aktu noteiktajām prasībām un Latvijā atzītiem starptautiskajiem revīzijas standartiem, un saskaņā ar šī Līguma noteikumiem un Tehnisko specifikāciju (1.pielikums).

**2. PAKALPOJUMU SATURS**

2.1. IZPILDĪTĀJS veic 2016.gada finanšu pārskata revīziju un sniedz zvērināta revidenta ziņojumu ar atzinumu par PASŪTĪTĀJA finanšu pārskatu.

2.2. IZPILDĪTĀJS iesniedz PASŪTĪTĀJAM ziņojumu vadībai 3 (trīs) eksemplāros (rakstiski) latviešu valodā līdz **2017.gada 20.aprīlim,** kurā atspoguļo revīzijas laikā atklāto, kā arī sniedz rekomendācijas par uzlabojumiem, ja tādi būs nepieciešami.

2.3. IZPILDĪTĀJS iepazīstina PASŪTĪTĀJU ar ziņojuma projekta saturu pirms attiecīgā zvērināta revidenta ziņojuma par gada pārskatu iesniegšanas PASŪTĪTĀJAM.

2.4. IZPILDĪTĀJS pēc PASŪTĪTĀJA pieprasījuma (rakstiska vai mutiska), bez maksas konsultē PASŪTĪTĀJU vispārējos grāmatvedības uzskaites un gada finanšu pārskata sagatavošanas jautājumos.

**3. LĪDZĒJU TIESĪBAS UN PIENĀKUMI**

3.1. IZPILDĪTĀJS apņemas nodrošināt PASŪTĪTĀJAM Pakalpojumu sniegšanu, veicot tos lietpratīgi, efektīvi, pilnā apjomā un ar pienācīgu rūpību.

3.2. PASŪTĪTĀJA pienākums ir sagatavot finanšu pārskatus. Tas nozīmē, ka PASŪTĪTĀJS ir atbildīgs par pareizu grāmatvedības ierakstu veikšanu un iekšējās kontroles nodrošināšanu, atbilstošās grāmatvedības politikas izvēli un īstenošanu un aktīvu aizsardzību.

3.3. IZPILDĪTĀJS veic revīziju saskaņā ar Latvijā atzītiem starptautiskajiem revīzijas standartiem, kuri nosaka, ka revidentam ir jāievēro ētikas prasības un jāveic revīzija tā, lai iegūtu pietiekamu pārliecību par to, ka finanšu pārskatos nav būtisku neatbilstību.

3.4. IZPILDĪTĀJS organizē un plāno savu darbu tā, lai izprastu PASŪTĪTĀJA iekšējās kontroles un grāmatvedības sistēmu, kā arī izstrādātās kontroles procedūras, lai izvērtētu to pietiekamību, izvēlētos efektīvu revīzijas pieeju un noteiktu veicamo pārbaužu veidu, laikietilpīgumu un apjomu.

3.5. Līguma izpildes gaitā IZPILDĪTĀJA sagatavotais ziņojums vadībai un ziņojums finanšu pārskatu, kurā tiks sniegts atzinums, balstīsies uz PASŪTĪTĀJA sniegto informāciju vai arī citiem IZPILDĪTĀJAM tiesiski pieejamiem informācijas avotiem.

3.6. Gadījumā, ja PASŪTĪTĀJS tiek reorganizēts vai likvidēts, vai arī tā darbība būtiski paplašinās/samazinās, nepieciešamās izmaiņas šajā Līgumā minētajos revīzijas darba grafikos un samaksā, tiks abpusēji saskaņotas. Ja izmaiņu rezultātā mainīsies plānotās pakalpojumu izmaksas un/vai būs nepieciešamas izmaiņas darba grafikā, LĪDZĒJI sastādīs rakstiskas šī Līguma izmaiņas.

3.7. PASŪTĪTĀJS apņemas šajā Līgumā noteiktajā kārtībā un apjomā samaksāt IZPILDĪTĀJAM par sniegtajiem Pakalpojumiem un sadarboties ar IZPILDĪTĀJU visā šī līguma darbības laikā, tajā skaitā, nodrošināt IZPILDĪTĀJU ar visiem nepieciešamajiem dokumentiem, un informāciju, kas ir nepieciešama Pakalpojumu sniegšanai.

**4. PAKALPOJUMU IZPILDES TERMIŅŠ UN NODOŠANAS – PIEŅEMŠANAS KĀRTĪBA**

4.1. IZPILDĪTĀJS apņemas sniegt PASŪTĪTĀJAM audita Pakalpojumus no Līguma noslēgšanas līdz 2017.gada 20.aprīlim, atbilstoši abpusēji saskaņotam grafikam. Minēto grafiku LĪDZĒJI savstarpēji pārrunā un saskaņo 10 (desmit) darbdienu laikā pēc šī Līguma noslēgšanas.

4.2. PASŪTĪTĀJS periodiski tiks informēts par Pakalpojumu izpildes gaitu un paredzēto laiku, kas vēl jāpatērē līdz pilnīgai Pakalpojuma izpildei.

4.3. Gadījumā, ja IZPILDĪTĀJS neveic un/vai aizkavē savu ar šo Līgumu noteikto pienākumu izpildi, un/vai arī izpilde veikta nepilnīgi un/vai nekvalitatīvi, PASŪTĪTĀJAM ir tiesības neparakstīt IZPILDĪTĀJA iesniegto pieņemšanas - nodošanas aktu un izvirzīt pretenzijas par IZPILDĪTĀJA paveikto darbu. PASŪTĪTĀJS un IZPILDĪTĀJS sastāda divpusēju aktu, kurā uzrāda nepieciešamo darbu apjomu un to izpildes termiņu uzskaitījumu.

4.4. Ja IZPILDĪTĀJS savas vainas dēļ nepilda šī Līguma nosacījumus, PASŪTĪTĀJAM ir tiesības par šī Līguma izpildes nokavējumu pieprasīt līgumsodu, kura tiek aprēķināta par katru nokavēto dienu 0.1% (nulle komats viens procents) apmērā no Līgumcenas, bet ne vairāk kā 10% (desmit procenti) no Līgumcenas.

4.5. Pakalpojuma pieņemšana tiek noformēta ar pieņemšanas - nodošanas aktu, ko parakstījuši abi LĪDZĒJI.

4.6. Pakalpojums uzskatāms par izpildītu un nodotu PASŪTĪTĀJAM, ja ir abpusēji parakstīts Pakalpojuma pieņemšanas – nodošanas akts, tomēr PASŪTĪTĀJAM ir tiesības 10 (desmit) darba dienu laikā pēc Pakalpojuma pieņemšanas – nodošanas akta parakstīšanas celt pretenzijas par Pakalpojuma pieņemšanas – nodošanas laikā nekonstatētiem trūkumiem Pakalpojuma izpildē. Ja PASŪTĪTĀJS ir cēlis pretenzijas šajā punktā noteiktajā termiņā, IZPILDĪTĀJAM ir pienākums nekavējoties, bet ne vēlāk kā 10 (desmit) dienu laikā, uz sava rēķina novērst visus trūkumus.

4.7. IZPILDĪTĀJS nekavējoties pēc Pakalpojuma izpildes paziņo PASŪTĪTĀJAM par gatavību nodot Pakalpojumu, vienlaicīgi iesniedzot no savas puses parakstītu Pakalpojuma pieņemšanas – nodošanas aktu kopā ar Līguma 2.1. un 2.2.punktā norādīto dokumentāciju.

4.8. Pēc PASŪTĪTĀJA pieprasījuma IZPILDĪTĀJS 2 (divu) dienu laikā iesniedz PASŪTĪTĀJAM:

4.8.1. Uz to brīdi izpildītos Pakalpojumus;

4.8.2. Informāciju par faktoriem, kas traucē vai varētu traucēt sekmīgu Pakalpojumu izpildi.

4.9. IZPILDĪTĀJS veic un nodod Pakalpojuma izpildi PASŪTĪTĀJAM šajā Līgumā noteiktajā kārtībā, atbilstoši PASŪTĪTĀJA norādījumiem un normatīvajiem aktiem, kas regulē šādu Pakalpojumu sniegšanu.

**5. LĪGUMA TERMIŅŠ UN TĀ LAUŠANA**

5.1. Līgums stājas spēkā brīdī, kad to parakstījuši abi LĪDZĒJI, un ir spēkā līdz LĪDZĒJU savstarpējo saistību pilnīgai izpildei.

5.2. Līgums var tikt izbeigts, LĪDZĒJIEM savstarpēji rakstiski vienojoties, vai arī šajā Līgumā noteiktajā kārtībā.

5.3. PASŪTĪTĀJS, nosūtot IZPILDĪTĀJAM rakstisku paziņojumu, ir tiesīgs vienpusēji izbeigt Līgumu, ja iestājies vismaz viens no sekojošiem gadījumiem:

5.3.1. IZPILDĪTĀJS neievēro Līgumā noteikto Pakalpojuma izpildes termiņu, un ja IZPILDĪTĀJA nokavējums ir sasniedzis vismaz 10 (desmit) dienas;

5.3.2. IZPILDĪTĀJS nepilda kādas citas Līgumā noteiktās saistības vai pienākumus, un ja IZPILDĪTĀJS šādu neizpildi nav novērsis 10 (desmit) dienu laikā pēc attiecīga rakstiska PASŪTĪTĀJA paziņojuma saņemšanas.

5.4. Izbeidzot Līgumu 5.3. punktā noteiktajos gadījumos, LĪDZĒJI sagatavo un abpusēji paraksta atsevišķu aktu par faktiski izpildīto Pakalpojuma apjomu un tā vērtību. Sagatavojot aktu, LĪDZĒJI ņem vērā izpildīto darbu kvalitāti. PASŪTĪTĀJS samaksā IZPILDĪTĀJAM par saskaņā ar Līguma noteikumiem izpildīto Pakalpojumu, atbilstoši sagatavotajam aktam. PASŪTĪTĀJS samaksu šajā punktā minētajā gadījumā veic 10 (desmit) darba dienu laikā pēc šajā punktā minētā akta parakstīšanas.

**6. LĪGUMA SUMMA UN NORĒĶINU KĀRTĪBA**

6.1. Par Pakalpojuma kvalitatīvu un savlaicīgu izpildi PASŪTĪTĀJS maksā IZPILDĪTĀJAM līgumcenu EUR 4 950,00 (četri tūkstoši deviņi simti piecdesmit *euro* 00 centi) un pievienotās vērtības nodokli EUR 1039,50 (viens tūkstotis trīsdesmit deviņi *euro* 50 centi) apmērā. Pavisam kopā Līguma summa sastāda ***EUR 5989,50 (pieci tūkstoši deviņi simti astoņdesmit deviņi euro 50 centi).***

6.2. PASŪTĪTĀJS apmaksā IZPILDĪTĀJA sniegtos Pakalpojumus sekojošā kartībā:

6.2.1. PASŪTĪTĀJS veic avansa maksājumu EUR 2800,00 (divi tūkstoši astoņi simti *euro* 00 centi) t.sk., PVN 21% apmērā 10 (desmit) darbdienu laikā pēc šī Līguma noslēgšanas un attiecīga rēķina saņemšanas dienas no IZPILDĪTĀJA;

6.2.2. PASŪTĪTĀJS veic gala maksājumu EUR 3189,50 (trīs tūkstoši viens simts astoņdesmit deviņi *euro* 50 centi) t.sk., PVN 21% 10 (desmit) darbdienu laikā pēc LĪDZĒJU pieņemšanas - nodošanas akta abpusējas parakstīšanas un rēķina saņemšanas no IZPILDĪTĀJA, ja PASŪTĪTĀJS nav izvirzījis pretenzijas par IZPILDĪTĀJA paveikto darbu šī Līguma noteiktajā kārtībā.

6.3. Līguma summā ietvertas visas ar Pakalpojuma veikšanu saistītās izmaksas.

6.4. Nekvalitatīvi un Līguma noteikumiem neatbilstoši veikts Pakalpojums netiek pieņemts un apmaksāts līdz trūkumu novēršanai un Pakalpojuma izpildes pieņemšanai.

6.5. Gadījumā, ja PASŪTĪTĀJS nokavē šī Līguma 6.2.punktā noteiktos maksājumu termiņus, IZPILDĪTĀJS ir tiesīgs aprēķināt soda naudu 0.1% (nulle komats viens procents) no kavētās summas par katru nokavējuma darba dienu, bet ne vairāk kā 10% (desmit procenti) no Līgumcenas.

**7. KONFIDENCIALITĀTE**

7.1. LĪDZĒJI apņemas ievērot pilnīgu konfidencialitāti attiecībā uz visiem jautājumiem, kas saistīti ar šo Līgumu, un bez abpusējas vienošanās nenodot jebkādus dokumentus vai informāciju trešajām personām.

7.2. Šī Līguma nosacījumi neaizliedz IZPILDĪTĀJAM sniegt informāciju tā profesionāliem konsultantiem ar nosacījumu, ka personas, kam būs pieejama šī informācija, būs iepazinušies ar konfidencialitātes nosacījumiem un uzņemsies līdzīgus konfidencialitātes nosacījumus, kā šajā Līgumā.

7.3. Līguma punktos 7.1., 7.2. ietvertie pienākumi un ierobežojumi neattiecas uz informāciju:

7.3.1. kura ir vai kļūst publiski pieejama, nepārkāpjot šī punkta nosacījumus;

7.3.2. kura ir vai kļūst zināma no citiem avotiem, kurai nav noteikti informācijas izpaušanas ierobežojumi;

7.3.3. kuras izpaušana nepieciešama tiesisku vai profesionālu pienākumu ietvaros vai pēc varas iestāžu pieprasījuma Latvijas Republikas normatīvajos aktos noteiktajos gadījumos.

**8. STRĪDU IZSĶIRŠANAS KĀRTĪBA**

8.1. Strīdus, kas LĪDZĒJIEM var rasties Līguma izpildes laikā, LĪDZĒJI risina savstarpēji vienojoties, bet, ja tas nav iespējams, Latvijas Republikas normatīvajos aktos paredzētajā kārtībā.

**9. NEPĀRVARAMAS VARAS APSTĀKĻI**

9.1. Ja kāds no LĪDzēJIEM nevar izpildīt Līguma saistības no sevis neatkarīgu un iepriekš neparedzētu apstākļu, tādu kā dabas stihijas, kara stāvokļa, politiskās situācijas, kompetentu valsts iestāžu aizliegumu dēļ, Līguma izpilde tiek atlikta līdz doto apstākļu darbības beigām uz laiku līdz 2 (diviem) mēnešiem.

9.2. Pēc Līguma 9.1.punktā minētā termiņa beigām Līgums var tikt lauzts vai, savstarpēji vienojoties, var tikt pagarināts. Ja Līgums šādā kārtā tiek lauzts, nevienam no LĪDZĒJIEM nav tiesību pieprasīt no otra LĪDZĒJA zaudējumu atlīdzību.

9.3. Līdzējs, kuram kļuvis neiespējami izpildīt saistības minēto apstākļu dēļ, 5 (piecu) dienu laikā paziņo otram Līdzējam par šādu apstākļu rašanos vai izbeigšanos. Ja paziņojums nav izdarīts paredzētajā laikā, vainīgais LĪDZĒJS zaudē tiesības atsaukties uz nepārvaramu varu.

**10. CITI NOTEIKUMI**

10.1. Šis Līgums ir saistošs LĪDZĒJU tiesību un saistību pārņēmējiem.

10.2. Līgums sagatavots latviešu valodā un parakstīts 2 (divos) eksemplāros, katrs uz 5 (piecām) lapām, pa vienam eksemplāram katram LĪDZĒJAM. Abiem Līguma eksemplāriem ir vienāds juridisks spēks. Līgumam ir 1 (viens) pielikums uz 1 (vienas) lapas.

10.3. Par Līguma grozījumiem un papildinājumiem Līdzēji vienojas rakstiski. Rakstiskās vienošanās pievienojamas Līgumam un tās kļūst par Līguma neatņemamu sastāvdaļu.

10.4. Jautājumi, kas nav noteikti šajā Līgumā, tiek risināti saskaņā ar spēkā esošajiem Latvijas Republikas normatīvajiem aktiem.

10.5. Kādam no šī Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos un šādā gadījumā LĪDZĒJIEM ir pienākums piemērot Līgumu spēkā esošo normatīvo aktu prasībām.

10.6. Neviens no Līdzējiem nedrīkst nodot savas saistības, kas saistītas ar Līgumu, trešajai personai bez otra LĪDZĒJA rakstiskas piekrišanas.

10.7. Ja kādam no LĪDZĒJIEM tiek mainīts juridiskais statuss, atrašanās vieta vai citi rekvizīti, tad tas nekavējoties paziņo par to otram LĪDZĒJAM.

10.8. Lai nodrošinātu kvalitatīvu Līgumā minēto saistību izpildi, operatīvo jautājumu risināšanai, Pakalpojumu kvalitātes kontrolei un nodošanas – pieņemšanas akta parakstīšanai LĪDZĒJI nozīmē kontaktpersonas Līguma izpildes laikā:

* + 1. no PASŪTĪTĀJA puses: Jēkabpils pilsētas pašvaldības galvenā grāmatvede Biruta Vaivode, tālrunis +371 26827688, tālr. 652 07329, fakss 652 35333, e-pasts: biruta.vaivode@jekabpils.lv;
		2. no IZPILDĪTĀJA puses: SIA „Pagrabnieces Auditoru Birojs” valdes priekšsēdētāja Nellija Pagrabniece, tālrunis +371 29410230, tālr./fakss: 67360658; e-pasts: pagrabniece@gmail.com.

10.9. Šim Līgumam neatņemamas sastāvdaļas ir sekojoši pielikumi:

10.9.1. Tehniskā specifikācija - 1.pielikums.

**11. PUŠU REKVIZĪTI UN PARAKSTI**

|  |  |  |
| --- | --- | --- |
| **PASŪTĪTĀJS****Jēkabpils pilsētas pašvaldība**Reģ. Nr. 90000024205PVN Reģ.Nr. LV 90000024205Brīvības iela 120, Jēkabpils, LV-5201Banka: AS SEB bankaKods: UNLALV2XKonts: LV87UNLA0009013130793 |  | **IZPILDĪTĀJS****SIA „PAGRABNIECES AUDITORU BIROJS”** Reģ.Nr. 40002030404PVN Reģ.Nr. LV40002030404Hospitāļu iela 8, Rīga, LV-1013 Banka: AS SEB bankaKods: UNLALV2X Konts: LV91UNLA0002001468067  |
| Domes priekšsēdētāja vietniekstautsaimniecības jautājumos\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Valdes priekšsēdētāja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  /A.Kraps/ |  |  /N.Pagrabniece/ |